Odense Adresse-Contoirs Efterretninger, 1833-10-21
Senere Beretninger sige, at General Castannon, som den 5te var opbrudt fra St. Sebastian imod Bilbao med 1000 Md. og 2 Kanoner, igjen har tilveiebragt Rolighed og forjaget Guerillas=Banderne til Bjergene. Rygtet gaaer, at Burgos ogsaa er i Opstand og at Postløbet fra Madrid var afbrudt; men af alle disse Efterretninger fortjener dog kuns den om Opstanden i Bilbao endnu Troværdighed. Fra Madrid naae Efterretningerne til den 6te. Dengang var Staden endnu rolig; men Alt var i Bevægelse paa Rygtet om en Opstand i Kongeriget Valencia og at Don Carlos var udraabt til Konge i to nordlige Stæder. En Proklamation til Fordeel for ham skulde ogsaa være i Omløb i Hovedstaden. J al Fald vil han faae Adelen, den hele lavere Geistlighed, Munkene og Folket paa sin Side, og alle Apostoliske vilde reise sig i samme Øieblik da en fransk Armee rykkede ind i Spanien; thi at de Franske i Aaret 1823 gjennemdrog Riget næsten uden Modstand, var allene en Følge af, at Folket og det apostoliske Partie dengang var paa deres Side. Et offentligt Blad finder og i den Borgerkrig, som nu truer Spanien, et nyt Beviis paa det Farlige i at forandre et Riges Grundlove. Til Don Carlos selv høres endnu intet videre, end at han den 30 Septbr. befandt sig med en talrig Generalstab i Abrantes i Portugal; men Hestene stode sadlede og Alt var beredt til at rykke ind i Spanien. Under disse Omstændigheder befrygtedes, at Dronningen vilde blive nødsaget til at kaste sig i Armene paa de Konstitutionelle. Man beklager derhos, at Ministrene Zea og Cruz saa utilgiveligt have gjort deres til at give Dronningens Tilhængere til Priis for de fanatiske Munke og Kongelige Frivillige. Andre mene, at de Liberale for det første ville blive rolige Tilskuere af Kampen og lempe deres Forhold efter Omstændighederne. Dronningen har tilsendt Præsidenten i det castilliske Raad det af hendes Gemal den 12 Juni 1830 underskrevne Testament. Hs. Maj. indsætter deri sin høitelskede Gemalinde til Regentinde og allene at bestyre hele Kongeriget, indtil den mindreaarige Søn eller Datter har fyldt sit 18de Aar, indsætter et Regentskabsraad, hvis Medlemmer skal bestaae af Personer, hvis Loyalitet og Troskab er bekjendt, nemlig: Kardinal Catalan, Marquis Sta. Cruz, Hertugen af Meding-Celi, Don Castannos, Marquis de las Amarillas &c. Sekretair i samme udnævnes Grev v. Ofalia, eller i manglende Fald Hr. Za Bermude. J Tilfælde af Dronningens Død forinden Tronarvingen har opnaaet sit 18de Aar, skal bemeldte Regentskab forestaae Regjeringen, og Alt afgjøres ved fleste Stemmer. De øvrige Klausuler angaae private Bestemmelser, Almisser, Legater, milde Gaver m. m. saasom at læse for Hs. Majestæts og 3 forud afdøde Gemalinders Sjele." Dronningen har virkelig ved et Dekret, af 4 d. forordnet, at Regjeringsraadet strax skal sammentræde og bestaae af de i Testamentet betegnede Personer. Dog forbeholder hun sig ene Regjeringen og indrømmer blot dette en raadgivende, Stemme. Videre har hun under samme Datum udstædt et Manifest, hvori hun lover at beskytte Religion og Moral, disse Spaniens første Livs Elementer." "Jeg vil - hedder det videre - paa det samvittighedsfuldeste overholde Monarkiets Former og Grundlove, uden at give Rum for Nyheder, hvilke vel atkunne være gode i deres Grundsætning, men farlige i deres Anvendelse." Jeg vil ikke forske efter forhen yttrede Meninger eller laane Øre til Angiveriet. Hverken mit eller den unge Dronnings Navn maa være Løsenet for noget Partie o. s. fr. General Mina er endnu i Engelland, men agtede at afseile direkte til Spanien. En af Dronningens første Regjerings-Handlinger bestod i at forvise den af sine moderate Grundsætninger bekjendte Generalinspektor Quesada fra Madrid. Derimod er den bekjendte Grev Punnon-Rostro igjen kaldet tilbage. Den 1 de skulde den forevigede Konges Liig udstilles paa Parade i Slottet og næste Dag bringes til Residentsen Escurial. Regentinden har befalet en 6 Maaneders almindelig Landesorg.